als_Latn dik_Latn sag_Latn
Protesta e djeshme nxori në pah, për të satën herë, brishtësinë e gjendjes politike në vend. Acarimi i skajshëm i të dyja palëve, protestuesve në njërën anë dhe institucioneve në anën tjetër, shpërtheu me një agresivitet të paparë nga i cili pësuan njerëzit dhe më së keqi pësoi demokracia dhe imazhi i Kosovës. Skenat e hedhjes së gurëve e copëzave të shkulura të betonit dhe shkelmimi i demonstruesve nga dhjet çizme policore përnjëherë, dhanë mesazhe të rënda për të ardhmen e këtij vendi, duke na lënë gojëhapur të gjithëve.
Kosova është e mësuar me demonstrata e protesta në të gjithë historinë e vet. Janë përgjakur sheshet e rrugët e Kosovës dhe kanë pasuar shfajësimet e palëve para opinionit vendor e ndërkombëtar me deklarata të zgjedhura për ta hedhur fajësinë për tragjeditë dhe dramat njerëzore, te njëri tjetri. Edhe përfaqësuesit e viktimave të Kosovës janë kujdes që fjalën publike ta thonë me kompetencë. Koha e pushtimit serb i ka arsyetuar të gjithë, edhe pafuqinë e kosovarëve dhe egërsinë e serbëve.
Edhe në Kosovën e lirë për fat të keq, pamë skena të njëjta, gurë, plumba gome, gaz ngulfatës, gjak, sharje, rënkime, sulme, kundërsulme...!
Pamë dhe dëgjuam veprime dhe deklarata të pa menduara irituese dhe jo institucionale.
Mbi të gjitha irituese ishin deklaratat e pamenduara dhe të papeshuara të cilat tingëllonin vrazhdë nga gjuhët dhe sjelljet gjysëm ushtarake e gjysëm politike të liderëve tanë me nota kërcënimi dhe me porosi të këqija të cilat i nxirrnin nga arkivat e kohës së pushtimit dhe ia përshtatnin të sotmes. Fjalorë dhe gjuhë bizantine me ngjyra komanduese bolshevike!
Fjala kundër revolucion u zëvendësua me atë puq, diferencimi me largim, rrënim i rendit kushtetues me dhunim të demokracisë, sulm mbi uniformën me polici të shenjët.
Isa Mustafa i pamësuar ende me pozitën e Kryeministrit dhe Hashim Thaqi i pa mësua ende me atë të Zëvendëskryeministrit, më shumë po angazhohen për të treguar se kush është autoriteti, nëse jo funksional, së paku moral i vendit, se sa për të treguar një performancë në qeverisjen e vendit i cili është zhytur në krizë nga keqqeverisja shumë vjeçare e dy partive të koalicionit, që nga çlirimi. Dy vëllezërit siamez të politikës, po e lënë njëri tjetrin zgjuar nga gërrhamat në ëndërrat e tyre për të ia marr njëri tjetrit primatin politik. Ata po ia tregojnë vendin njëri tjetrit, duke i ngritur në protesta veteranët, sindikatat, minatorët e madje diku diku edhe opozitën. U pa puna, kështu ka filluar dhe kështu do të përfundoj ky mandat.
Për këtë mision të tyre, ata i gjene bashkë kudo, ne qeveri, në konferenca, para medieve në vizita jasht shtetit.
Siamezi i djathtë akuzon për puq duke na i futur të dridhurat në trup nga frika e daljes së papritur të ndonjë Gjenerali Latinoamerikan këtu në Kosovë i cili do të na bëjë zap të gjithëve.
Ndërsa Siamezi i majtë, po deklaron se askush nuk do të lejohet që Kosovën ta bëjë si Shqipëria e vitit 1997, duke harruar se keqqeverisja e solli ’97 në Shqipëri. Të gjithëve na kujtohen skemat piramidale dhe humbja e kursimeve të popullit dhe varfërimi i skajshëm i tij në ato skema të cilat nuk ishin gjë tjetër pos banda të Lidershipit politik të vendit. Të gjithë tashti e kanë mësuar se në Kosovë, Kleptokracia ka vu në zbatim skemat e plaçkitjes së qytetarëve përmes taksave, të cilat po hidhen në investime për përfitim të bandave, nga të cilat nuk ka zhvillim ekonomik, por varfërim të popullit i cili këtë vit ka marr edhe rrugën e braktisjes së Atdheut të vet. Shteti Shqiptar nuk arriti që ta shmang ’97 edhe pse ka pasur një traditë një shekullore të ekzistimit. Shtyllat e shtetit u shkrinë për dy ditë dhe krimi i morri rrugët. Ndërsa Kosova në këtë pikë është edhe më keq. Ne mund ti përsërisim gjithë ditën fjalët e Lidershipit tonë se “dhuna është e papranueshme”, se “dëmtimi i pronës publike dhe private është i papranueshëm”, por ato zor se do ti dëgjoj dikush.
“Deklarat e papërgjegjshme e një ministri nuk duhet të bëhet shkak i goditjes së institucioneve”, është po aq e vlefshme sa deklarata e protestuesve se, “në Institucionet tona nuk duhet të ketë vend për ata që shajnë popullin”!
Për mua ministri Jabllanoviq është serbi i vetëm i cili ka kërkuar publikisht falje për deklaratën e tij fyese ndaj protestuesëve! Në Kosovë kanë ndodhur me dhjetëra mijëra krime makabër vetëm në një vit në luftën e fundit, për të cilat deri më sot asnjë udhëheqës serb nuk ka kërkuar falje. Kjo duhet të vlerësohet si një akt pendese, nga të gjithë.
Por shumica e kosovarëve edhe pse e ka mirëpritur kërkim faljen e Jabllanoviqit, nuk e ka pranuar si të mjaftueshme, që ai edhe më tutje të mbaj përgjegjësi institucionale për shkak se ka qenë i papërgjegjshëm para opinionit dhe ai nuk mundet ti shpenzoj në mënyrë të ndërgjegjshme parat e taksapaguesve të fyer.
Prandaj kërkesa e opinionit për zëvendësimin e tij me këdo qoftë tjetër është demokratike dhe humane.
Administrata Tatimore e Kosovës ka pritur sot në takim përfaqësuesit e Shoqatës së...
Shumë vende të botës i janë bashkuar aksionit të Federatës Botërore të Hemofilisë (Ëorld...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn